Este important ca pensionarii să fie la curent cu schimbările în legislația privind drepturile lor și să acționeze conform acestora pentru a evita eventualele consecințe negative.
Potrivit noilor reglementări, pensionarii care primesc pensie socială, sume pe cardul de alimente sau sprijin financiar pentru energie și își schimbă domiciliul în altă țară fără a anunța Casa de Pensii vor fi obligați să restituie sumele primite. Acest lucru se datorează faptului că nu mai îndeplinesc condițiile de acordare a acestor beneficii, notează Bugetul.ro.
Pentru a evita situații neplăcute, este esențial ca beneficiarii să respecte noile cerințe și să trimită certificatul de viață și datele bancare la casele teritoriale de pensii în termenele stabilite, adică în luna martie și în septembrie. Nerespectarea acestor termene poate duce la suspendarea plăților de pensie începând cu luna următoare.
Este recomandabil ca pensionarii să fie atenți la comunicările oficiale ale Casei Naționale de Pensii și să se asigure că respectă toate cerințele pentru a evita orice probleme legate de plățile lor de pensie.
Românii care au primit banii pe cardul de alimente
Alimentarea cardurilor a început pe data de 15 februarie și s-a încheiat pe 28 februarie.
Cei care primesc carduri de alimente sunt:
-pensionarii sistemului public de pensii, pensionarii aflaţi în evidenţa caselor de pensii sectoriale şi beneficiarii de drepturi acordate în baza legilor cu caracter special, plătite de casele teritoriale de pensii/casele de pensii sectoriale, ale căror venituri lunare realizate sunt mai mici sau egale cu 2.000 lei;
-persoanele – copii şi adulţi – încadrate în grad de handicap grav, accentuat sau mediu, ale căror venituri lunare proprii realizate sunt mai mici sau egale cu 2.000 lei;
-familiile cu cel puţin 2 copii în întreţinere ale căror venituri lunare realizate pe membru de familie sunt mai mici sau egale 675 lei;
-familiile monoparentale ale căror venituri lunare realizate pe membru de familie sunt mai mici sau egale cu 675 lei;
-familiile şi persoanele singure care au stabilit dreptul la ajutorul de incluziune, în condiţiile Legii nr. 196/2016 privind venitul minim de incluziune, cu modificările şi completările ulterioare;
-persoanele fără adăpost, astfel cum acestea sunt reglementate potrivit prevederilor legale în vigoare.